懊惱曲
作者：溫庭筠
朝代：唐

paragraphs: 藕絲作線難勝鍼，蘂粉染黃那得深。
玉白蘭芳不相顧，青樓一笑輕千金。
莫言自古皆如此，健劒刜鐘鉛繞指。
三秋庭綠盡迎霜，惟有荷花守紅死。
廬江小吏朱斑輪，柳縷吐芽香玉春。
兩股金釵已相許，不令獨作空成塵。
悠悠楚水流如馬，恨紫愁紅滿平野。
野土千年怨不平，至今燒作鴛鴦瓦。